CELEX: 62019TN0241
Language: ro
Date: 2019-04-10 00:00:00
Title: Cauza T-241/19: Acțiune introdusă la 10 aprilie 2019 — Spania/Comisia

3.6.2019   
            
            
               RO
            
            
               Jurnalul Oficial al Uniunii Europene
            
            
               C 187/86
            
         
      Acțiune introdusă la 10 aprilie 2019 — Spania/Comisia
      (Cauza T-241/19)
      (2019/C 187/93)
      Limba de procedură: spaniola
      
         Părțile
      
      
         Reclamant: Regatul Spaniei (reprezentant: A. Rubio González, agent)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei Comisiei din 19 decembrie 2018 privind ajutorul de stat SA 34914 (2013/C) pus în aplicare de Regatul Unit în legătură cu regimul de impozitare a societăților comerciale din Gibraltar;
               
            
                  —
               
               
                  obligarea instituției pârâte la plata cheltuielilor de judecată
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea articolului 107 alineatul (1) TFUE ca urmare a aplicării incorecte a criteriului selectivității teritoriale
                  
                              —
                           
                           
                              Se afirmă în această privință că, la momentul adoptării deciziei atacate, Comisia dispunea de datele și de elementele care evidențiau existența unui ajutor de stat selectiv din punct de vedere teritorial, ceea ce ar fi trebuit să o determine să aibă îndoieli în privința caracterului selectiv al ajutorului. Limitându-se la criteriul selectivității materiale, Comisia a ajuns la concluzii eronate, dat fiind că există sau poate exista un ajutor mai extins decât cel identificat efectiv în decizia atacată
                           
                        
            
                  2.
               
               
                  Al doilea motiv, întemeiat pe încălcarea articolului 296 TFUE, întrucât din decizia atacată ar lipsi în mod formal o motivare și evaluarea necesară în materie de selectivitate
                  
                              —
                           
                           
                              Se susține în această privință că Comisia nu arată motivul pentru care nu admite argumentele avansate pe parcursul procedurii de Regatul Spaniei cu privire la selectivitatea teritorială. Este vorba despre un act care din punct de vedere material este nemotivat, ca o consecință a interpretării eronate a Hotărârii Tribunalului de Primă Instanță din 18 decembrie 2008, Government of Gibraltar/Comisia, T-211/04 și T-215/04, EU:T:2008:595. După anularea de către Curtea de Justiție a acestei hotărâri (Hotărârea din 15 noiembrie de 2011, Comisia și Spania/Government of Gibraltar și Regatul Unit, C-106/09 P y C-107/09 P, EU:C:2011:732) a fost restabilit criteriul din Decizia 2005/261/CE a Comisiei din 30 ianuarie 2004, fără ca această schimbare a criteriului să fie motivată.